Hiša otrok in umetnosti

Vidkova srajčica
2022-11-05 17:00 - 17:35 (Europe/Ljubljana) | Hiša otrok in umetnosti, Komenskega 9, Ljubljana, 1000, Slovenija
Otrok, mama, bratci in sestrice, postelja, žlička in skodelica s kaško – varen dom, kjer jemo, spimo in se igramo. Svet, ki ga otrok prepoznava iz lastnega vsakdana. Zunaj hiše: travnik, potok, grmovje in živali, ki jih otrok opazuje. Glej, pajek na pajčevini, ptič v zraku, bela ovca na travniku! Sonce na nebu in oblak! Tudi njih malček že pozna, nekatere z dvorišča, druge iz slikanic, saj ovčke in rake naši otroci prvič vidijo tam.
Levstikov Videk v izvedbi gledališča Fru-Fru je predstava namenjena najmlajšim, ne le po vsebini, ampak tudi po likovni podobi, polni mehkih form, toplih materialov in živih barv, ki se v posebnem, počasnem ritmu predstave prepletajo z glasovi ritmiziranih in petih besed in drobnih instumentov.
Produkcija: Lutkovno gledališče Fru-Fru in Hiša otrok in umetnosti
Za otroke od 2. leta dalje, 35′, 4 €/6 €, obvezne rezervacije vstopnic

Ostaline in Plašč
2022-11-10 19:00 - 21:00
V četrtek zvečer vas čaka nekaj drugačnega – dve lutkovni predstavi za odrasle. Ostaline so nastale v okviru ŠtudenTeatra 2022, Plašč pa je nastal v sodelovanju s srednjo šolo Slovenska Bistrica in Društvom Koruzno zrno. Dve predstavi, polni mladostne energije in izvrstne lutkovnosti brezplačno v enem večeru.
Ostaline
Kamorkoli gremo, vzamemo svoje zgodbe s seboj – no, če si zgodbe ne vzamejo nas. Skupaj puščamo sledi – včasih so to uhojene poti, drugič odseki zgodb, ki jih ne morem več nositi, včasih pa kupi smeti. V nove svetove zakorakamo polni zgodb, ki definirajo našo zgodovino in nas same. Naše zgodbe prepredajo vsakdan, rastejo iz dreves, plazijo se pod posteljami, dišijo iz skodelice juhe. Ogromno zgodb ne vidimo – ogromno pa jih slutimo. A katera zgodba bo preživela? Čigava ne bo nikoli videna?
In čez 20 000 let mogoče bo prišel arheolog izkopavat ostanke naših življenj. Čez in čez bo razprostrl pokrajino in preiskal vsako njeno gubo – da bi si le dokazal, da ima vse svoj namen. Da bi osmislil svoj nesmisel, da bi spisal svojo zgodbo. Da bi fosil njegove zgodbe ostal nedotaknjen, zamrznjen v času.
In čez 20 000 let mogoče …
Zasnova, režija, likovna podoba, izdelava lutk in igra: Gala Jarc, Eva Karolina Soršak, Jana Zorko
Mentorja: Irena Rajh, Anže Virant
Predstava traja 35′
ŠtudenTeater je program za študente negledaliških programov, ki želijo nadgraditi svoje gledališko in ustvarjalno znanje in živeti oder. Javni sklad RS za kulturne dejavnosti (JSKD), Gledališče Glej, Moment v sodelovanju z GT22, Hiša otrok in umetnosti, Zavod za mladino, kulturo in turizem Koper in ZKD Nova Gorica s svojo profesionalno in strokovno podporo oblikujemo in vodimo ideje študentov v okvirih avtorskega, plesnega, lutkovnega, performativnega in glasbenega gledališča.
Plašč
Simbolika je večna in Akakijev duh straši še danes. Tudi pri nas. Razmere so odlične, le plašči so drugačni.
Igrajo/animirajo: Jurij Tič, Matej Sever, Anže Flis, Oskar Kleindienst
Dramaturgija: Doroteja Tomazin/ Zrna/ Krožnik
Mentorica zasnove lutk in scene: Mateja Koropec – Garrett
Likovna zasnova: Eva Ježovnik, Anže Flis
Izdelava lutk in scene: Zrna/Krožnik
Glasba: Miha Martinjak
Zvok: Jaka Selakovič
Luč: Aljaž Rožič
Režija: Zrna/Krožnik
Mentor: Matevž Gregorič
Produkcija: Društvo Koruzno zrno/Srednja šola Slovenska Bistrica/JSKD
Predstava traja 35′
Društvo Koruzno zrno in njegovo Lutkovno gledališče Koruzno zrno je bilo leta 1997 ustanovljeno v Slovenski Bistrici. Kot podmladek Lutkovnega gledališča je bila leta 2006 ustanovljena Lutkovna skupina Zrna. Lutkovna skupina Zrna se je v letu 2009 prvič koprodukcijsko in izobraževalno 1 ovezala s Srednjo šolo Slovenska Bistrica in ustanovila Lutkovni »krožnik«. »Krožnik« deluje kot obšolski izobraževalni program. Njegov namen je gledališko- -lutkovno izobraževanje in raziskovanje lutkovnega vesolja. Načelo »krožnika« ostaja isto; dijaki naj od blizu spoznajo vse vidike snovanja predstave. Lutke zato vedno izdelajo sami, besedilo/tekst nastaja ob sprotnih improvizacijah ali avtorsko izbrana literarna predloga pa služi le kot podlaga za razmišljanje in raziskovanje.
Za mlade 14+ in odrasle, brezplačno, obvezne rezervacije vstopnic

Ti in jaz - razprodano
2022-11-12 10:00 - 10:35
Ti in jaz je interaktivna predstava za najmlajše otroke, ki iz nasprotij in podobnosti ustvarja humoren svet absurdnih situacij. Iz verige duhovitih transformacij, ki se zgodijo s pomočjo pralnega stroja, nastane nov, igriv in humoren svet sester dvojčic. Pralni stroj nepredvidljivo spreminja stvari: obleke postanejo bitja, vsakdanji predmeti dobivajo nove pomene; sestri dvojčici pa vselej iz njih ustvarita razburljive, smešne in prijetne dogodke.
Produkcija: AEIOU gledališče za dojenčke in malčke
Za otroke od 1,5. leta dalje, 35′, 4 €/6 €, obvezne rezervacije vstopnic in copati

Špicparkeljc in druge zgodbe - razprodano
2022-11-19 17:00 - 17:30
V Hišo se tudi v novi sezoni vrača kamišibaj gledališče. Kamišibaj gledališče je umetniška zvrst, ki prihaja iz Japonske. Izvajalec stoji ob malem lesenem odru, na katerem v slikah teče zgodba, ki jo ta pripoveduje. Slike prikazujejo pomembne dogodke v zgodbi podobno kot pri stripu. Izvirnost in mojstrstvo risanja ter sugestivnost pripovedovanja potegneta gledalca globoko v vrtinec dogodkov. Kamišibaj pri nas tako med izvajalci kot med gledalci postaja vse bolj popularna izrazna forma, ki predstavlja poseben izziv umetnikom, slovenskim likovnim in gledališkim ustvarjalcem, s pridom pa se uporablja tudi v pedagogiki in terapiji.
Ogledali si boste lahko 5 krajših kamišibajskih predstav. Tatjana Grabrijan vam bo predstavila Šiviljo in škarjice, Kako delimo tete in Zgodbo o Garudi. Špicparkeljc in Putkina smrt pa sta manj znani zgodbi bratov Grimm, ki bosta zaživeli ob pripovedi Irene Rajh.
Za otroke od 3. leta dalje, 40′, brezplačno, obvezne rezervacije vstopnic

O belem mucku, ki je bil čisto črn - razprodano
2022-11-26 17:00 - 17:35
V družini Belimuc so bili od nekdaj vsi beli. Mama in oče sta bela, babici in dedka so beli, prababice in pradedki, bratranci in sestrične, strici in tete … Vsi so bili beli. Danes v družini Belimuc pričakujejo naraščaj. Očka se nestrpno sprehaja sem in tja, ko se končno iz košare zasliši nežno mijavkanje. Mama in očka Belimuc si presrečna ogledujeta male mucke, nato pa osuplo obstojita, ko med samimi majhnimi belimi kepicami zagledata drobno črno glavico. Kaj takega se v družini Belimuc še nikoli ni zgodilo. „Saj je prav tak kot košček premoga na preprogi iz snega!“
Predstava najmlajše na igriv in humoren način uči strpnosti in razumevanja drugačnosti ter jih nagovarja k medsebojnemu spoštovanju, sprejemanju raznolikosti in odprti harmonični družbi.
Produkcija: Hiša otrok in umetnosti in Lutkovno gledališče Fru-Fru
Za otroke od 2. leta dalje, 35′, 4 €/6 €, obvezne rezervacije vstopnic

Srce in popek - razprodano
2022-12-03 10:00 - 10:45, 2022-12-03 11:30 - 12:15, 2022-12-03 16:00 - 16:45, 2023-02-18 10:00 - 10:45
Moje telo je moj dom! Vstopili boste lahko v čarobni svet človeškega telesa in se načudili, kako čisto čisto majčkeni smo bili in koliko smo že zrastli. Morda veste, kam potuje hrana, ki jo pojemo? Kaj je tisto nevidno okoli nas, ki tako lepo diši? Kaj premika moje telo, zakaj lahko tečem, skačem in se kotalim? Ves čas me spremlja prijeten zvok du-dum, du-dum, du-dum. Veste, kaj je to? In kako zelo mi je prijetno, če me kdo poboža. Le kdo pripoveduje vse te zgodbe v moji glavi? Pridružite se zdravnicama dr. Krasti in dr. Koži na popotovanju v notranjost človeškega telesa. Nataknite si zdravniške čepice in copate ter postanite njuni pomočniki.
Otroci, pa seveda tudi odrasli, se neredko sprašujejo o procesih v svojem telesu. Doživljajska predstava Srce in popek, združena v interaktivno razstavo in učno pot, vam bo razkrila skrivnostni in zabavni svet telesnih organov ter njihovih funkcij.
Produkcija: AEIOU gledališče in Hiša otrok in umetnosti
Za otroke od 3. leta dalje, 45′, 4 €/6 €, obvezne rezervacije vstopnic

Pandorina skrinjica - premiera
2022-12-09 18:00
Glavna lika besedila sta brata Prometej in Epimetej, ki nagajata očetu Zevsu, mu ukradeta ogenj, skorajda po naključju ustvarita Človeka, nato pa mu predstavita ogenj. Za kazen jima Zevs pošlje »darilo«, ki ga dostavi simpatično dekle Pandora. Skrinjica, ki spreminja obliko in je včasih vaza, včasih škatla, v sebi skriva prepovedano skrivnost, ki je neskončno vabljiva. Ta skrivnostni predmet ima na tri polbožje otroke podoben učinek kot ga ima na mlade gledalce dandanes pametni telefon: neskončno jih zanima, obenem pa jih razdvaja.
Ključno vprašanje, ki ga odpira besedilo, je: Kakšne posledice imajo naša dejanja? Zgodba nas s situacijsko komiko, plesom in številnimi gledališkimi triki v hitrem tempu popelje skozi doživetja in spremembe v odnosih med bratoma in prijateljico. Trije antični dramski liki se znajdejo v situacijah, ki so dobro znane tudi današnjim otrokom: na preizkušnji so bratovska zvestoba in prijateljstvo, prelomljene obljube, starševska kazen in nepremagljiva otroška radovednost.
Produkcija: Zavod Zofka in Hiša otrok in umetnosti
Za otroke od 6. leta dalje, 35′, za vabljene

Štirje letni časi
2022-12-10 10:00 - 10:30
Na Antarktiki živi pingvin Frederik, ki si močno želi poleteti do zvezd, se jih dotaknit, zagugat ali celo ugriznit. A zvezde so previsoko in Frederik jih nikakor ne zmore doseči. Dokler ne poizkusi s svojo rojstnodnevno željo … Na drugem koncu sveta, v Afriki, pa živi slon Gašper, ki najrajši plete šale. A v vroči savani šalov nihče ne potrebuje. Toda štorklja, ki vsako leto leti s severa na jug, v daljni Evropi pozna družino, ki bi jim topla oblačila prišla zelo prav.
Predstava črpa navdih iz slikanice, ki jo je napisala in ilustrirala znana hrvaška ilustratorka Pika Vončina. Gre za kolaž štirih samostojnih zgodb, ki imajo skupno rdečo nit – vsaka od njih simbolno predstavlja en letni čas in vse govorijo o temah, ki so blizu otrokom: o odraščanju, otroštvu, prijateljstvu in starševstvu. V tokratni predstavi boste videli jesensko in zimsko pravljico.
Produkcija: Lutkovno gledališče FRU-FRU in Hiša otrok in umetnosti
Za otroke od 3. leta dalje, 35′, 4€/6€, obvezne rezervacije vstopnic

Vodnjak želja in druge zgodbe - razprodano
2022-12-17 17:00 - 18:00
Kamišibaj gledališče je umetniška zvrst, ki prihaja iz Japonske. Izvajalec stoji ob malem lesenem odru, na katerem v slikah teče zgodba, ki jo ta pripoveduje. Slike prikazujejo pomembne dogodke v zgodbi podobno kot pri stripu. Izvirnost in mojstrstvo risanja ter sugestivnost pripovedovanja potegneta gledalca globoko v vrtinec dogodkov. Kamišibaj pri nas tako med izvajalci kot med gledalci postaja vse bolj popularna izrazna forma, ki predstavlja poseben izziv umetnikom, slovenskim likovnim in gledališkim ustvarjalcem, s pridom pa se uporablja tudi v pedagogiki in terapiji.
Ogledali si boste lahko 5 krajših kamišibajskih predstav, točen program objavimo v kratkem.
Za otroke od 3. leta dalje, 35′, brezplačno, obvezne rezervacije vstopnic

Opičja uganka z obiskom dedka Mraza - razprodano
2022-12-26 17:00 - 17:55
Mala opica se izgubi in išče svojo mamico. Pri iskanju ji pomaga pisan metuljček. Pelje jo k slonu, kači, pajku, žabi, papigi in netopirju, toda nobena od živali ni opičja mamica. “Saj mi nobena od živali ni podobna,” joka mala opica. A tega metuljček ni vedel, saj je bil prepričan, da je pri opicah tako kot pri metuljih, pri katerih niso njihovi otročički, majhne kosmate gosenice, prav nič podobni svojim pisanim letečim staršem. Mala opica pa je prav taka kot njena mamica in zdaj je ni več težko najti.
Predstava ponuja odlično izhodišče za pogovor, kaj se zgodi, če se otrok izgubi, in kako se iz gosenice razvije metulj.
Produkcija: Lutkovno gledališče Fru-Fru in Hiša otrok in umetnosti
Po predstavi bo vse otroke pozdravil dedek Mraz. Na vašo željo jih lahko tudi obdari. V tem primeru je cena otroške vstopnice 6 €. Darilo prinesete sami. Za natančnejše informacije glede obdarovanja in uvrstitev na seznam obvezno pišite na hisaotrokinumetnosti@gmail.com.
Za otroke od 2. leta dalje, 55′, 4 €/6 €/6 €, obvezne rezervacije vstopnic

Muca Copatarica z obiskom dedka Mraza - razprodano
2022-12-27 17:00 - 17:55
Priljubljena pravljica o muci, ki nerednim otrokom odnese copate. Otroci sklenejo poiskati mucin dom in svoje copatke. V gozdu pa srečajo mnogo živali, ki muco tudi poznajo. S skupnimi močmi najdejo njeno hišico. Kdo ve, ali bo muca otrokom vrnila njihove copatke …?
Lutkovna pravljica je pripovedovana z lutkami, ob živo izvajani glasbi in otroških pesmicah.
Produkcija: Lutkovno gledališče Fru-Fru in Hiša otrok in umetnosti
Po predstavi bo vse otroke pozdravil dedek Mraz. Na vašo željo jih lahko tudi obdari. V tem primeru je cena otroške vstopnice 6 €. Darilo prinesete sami. Za natančnejše informacije glede obdarovanja in uvrstitev na seznam obvezno pišite na hisaotrokinumetnosti@gmail.com.
Za otroke od 2. leta dalje, 55′, 4 €/6 €/6 €, obvezne rezervacije vstopnic

Žabec pozimi z obiskom dedka Mraza - nadomestna predstava Diči, diča!
2022-12-28 17:00 - 17:55
Zaradi bolezni bo namesto predstave Žabec pozimi na sporedu predstava Diči, diča!
Nekega jutra žabca preseneti sneg. Ne razume zakaj je vse pokrito z belo odejo, močno ga zebe, drsi mu na zaledenelem ribniku in ne more razumeti, zakaj se njegovi prijatelji tako veselijo drsanja in kepanja. Ko skoraj zmrne v snegu, pa mu prijatelji priskočijo na pomoč …
Po lutkovni uspešnici Zaljubljeni žabec iz bogate zbirke kratkih zgodb Maxa Velthuijsa, prihaja na lutkovni oder nova zgodba z novimi preizkušnjami za naše junake, ki bogatijo vezi med njimi.
Produkcija: Lutkovno gledališče Fru-Fru in Hiša otrok in umetnosti
Po predstavi bo vse otroke pozdravil dedek Mraz. Na vašo željo jih lahko tudi obdari. V tem primeru je cena otroške vstopnice 6 €. Darilo prinesete sami. Za natančnejše informacije glede obdarovanja in uvrstitev na seznam obvezno pišite na hisaotrokinumetnosti@gmail.com.
Za otroke od 2. leta dalje, 55′, 4 €/6 €/6 €, obvezne rezervacije vstopnic

Vidkova srajčica z obiskom dedka Mraza
2022-12-29 17:00 - 17:55
Otrok, mama, bratci in sestrice, postelja, žlička in skodelica s kaško – varen dom, kjer jemo, spimo in se igramo. Svet, ki ga otrok prepoznava iz lastnega vsakdana. Zunaj hiše: travnik, potok, grmovje in živali, ki jih otrok opazuje. Glej, pajek na pajčevini, ptič v zraku, bela ovca na travniku! Sonce na nebu in oblak! Tudi njih malček že pozna, nekatere z dvorišča, druge iz slikanic, saj ovčke in rake naši otroci prvič vidijo tam.
Levstikov Videk v izvedbi gledališča Fru-Fru je predstava namenjena najmlajšim, ne le po vsebini, ampak tudi po likovni podobi, polni mehkih form, toplih materialov in živih barv, ki se v posebnem, počasnem ritmu predstave prepletajo z glasovi ritmiziranih in petih besed in drobnih instumentov.
Produkcija: Lutkovno gledališče Fru-Fru in Hiša otrok in umetnosti
Po predstavi bo vse otroke pozdravil dedek Mraz. Na vašo željo jih lahko tudi obdari. V tem primeru je cena otroške vstopnice 6 €. Darilo prinesete sami. Za natančnejše informacije glede obdarovanja in uvrstitev na seznam obvezno pišite na hisaotrokinumetnosti@gmail.com.
Za otroke od 2. leta dalje, 55′, 4 €/6 €/6 €, obvezne rezervacije vstopnic

Jaz in svet - premiera
2022-12-30 17:00 - 18:00
Učenje skozi igro omogoči samozavedanje in zavedanje o drugih. Otroci so spontani in ustvarjalni, svoje izkušnje dramatizirajo skozi zgodbe in izmišljene situacije. Na ta način oblikujejo sebe – ugotavljajo, kdo so, kako želijo živeti, del kakšnega sveta želijo biti. Gre za izkustveno učenje skozi umetnost, saj lahko otrok govori o sebi, ne da bi se tega zavedal, skozi igro raziskuje sebe, v varnem, fikcijskem prostoru. Jaz in svet je ključno vprašanje, na katerega odgovarja mlad človek v slehernem svojem početju. Jaz in vrstniki, jaz in moja družina (starši), jaz in šola (zahteve, ki jih svet postavlja pred mene), jaz in nasprotni spol … In vprašanje, ki je skupek vseh teh – kdo sem jaz?
Za otroke od 6. leta dalje, 40′, za zaključeno skupino in povabljene

Zlatolaska in trije medvedi - razprodano
2023-01-07 17:00 - 17:30
Pravljica o radovedni deklici, ki se izgubi v gozdu in naleti na čedno hiško, ki jo je medvedja družina začasno zapustila, je izredno priljubljena tako pri otrocih kot pri odraslih. Kateri otrok ni radoveden, kaj se dogaja za tujimi vrati? Kateri otrok ne uživa v začasni odsotnosti staršev, ko lahko raziskuje po njihovih skrivnostih? Kateri otrok si ne želi pokukati v svet odraslih? Otrokom ugaja prav to, kako deklica radovedno kuka in vstopa v tuje prostore, odraslim pa je všeč, ker pravljica otroke na preprost način svari, da morajo spoštovati druge ljudi, njihove stvari in zasebnost.
Produkcija: Lutkovno gledališče Fru-Fru in Gledališče Glej
Za otroke od 2. leta dalje, 30′, 4 €/6 €, obvezne rezervacije vstopnic

Glava dol - noge gor! - razprodano
2023-01-14 10:00 - 10:40
Predstava o vsakodnevnih opravilih in dogodivščinah cirkuške družine: Očka Klovna, Mamice Čarodejke in Bubuja Akrobata. Razburljiv družinski vsakdan na gledališkem odru – od jutranjega prebujanja, oblačenja, prvih Bubujevih dosežkov, odhoda v varstvo, igre, akrobacij, do nočnega sna. Ekspresivno izražena različna razpoloženja vas na neobičajen način popeljejo skozi dnevne rutine.
Predstava je vsebinsko, zvočno in likovno povsem prilagojena psihološki in fiziološki stopnji razvoja dojenčkov in malčkov. V nastanek predstave je bila vključena otroška psihologinja. Predstava se odigra neposredno pred in med mladimi gledalci, ki sedijo na tleh, v skupnem prostoru z igralkama. Predstava je interaktivna in spodbuja malčke k sodelovanju.
Produkcija: AEIOU gledališče, H’art, Zavod za umetnost, Društvo lutkovnih ustvarjalcev
Za otroke od 6. meseca dalje, 40′, 4 €/6 €, obvezni copati in rezervacije vstopnic

Mamin zmaj
2023-01-21 17:00 - 17:30
V predstavi, ki je nastala po istoimenski slikanici estonske avtorice Piret Jaaks, spoznamo deklico in njeno mamo. Deklici se zdi, da je njena mama posebna, ker v njej živi zmaj. Zmaju ni všeč, ko deklica popacka kavč z marmelado, razbije skodelico ali razreže mamino novo obleko. Takrat se zmaj jezi ter bruha ogenj. Mamo pa zato močno peče v trebuhu in na glas kriči. A vendar mama pravi, da se je svojega zmaja že malo naveličala in da ga bosta, ko bo deklica tako velika kot ona, skupaj spustili in poslali na luno.
Zmaj je v predstavi predstavljen kot metafora za jezo. Z metaforami se približamo otroškemu doživljanju, saj z njimi abstraktne teme prikažemo skozi zgodbo in ne z analitičnim, odraslim razmišljanjem. Prikaz jeze skozi lik zmaja otroku na nevsiljiv način predstavi, da so čustva del življenja vseh, tudi odraslih. In sami smo odgovorni, kako s svojimi zmaji sobivamo. Gre za lutkovno formo za eno igralko in glasbenico, ki v živo spremlja dogajanje.
Produkcija: HIša otrok in umetnosti in Lutkovno gledališče FRU-FRU
Za otroke od 3. leta dalje, 30′, 4 €/6 €, obvezne rezervacije vstopnic

Pandorina skrinjica - razprodano
2023-01-27 18:00 - 18:30
Glavna lika besedila sta brata Prometej in Epimetej, ki nagajata očetu Zevsu, mu ukradeta ogenj, skorajda po naključju ustvarita Človeka, nato pa mu predstavita ogenj. Za kazen jima Zevs pošlje »darilo«, ki ga dostavi simpatično dekle Pandora. Skrinjica, ki spreminja obliko in je včasih vaza, včasih škatla, v sebi skriva prepovedano skrivnost, ki je neskončno vabljiva. Ta skrivnostni predmet ima na tri polbožje otroke podoben učinek kot ga ima na mlade gledalce dandanes pametni telefon: neskončno jih zanima, obenem pa jih razdvaja.
Ključno vprašanje, ki ga odpira besedilo, je: Kakšne posledice imajo naša dejanja? Zgodba nas s situacijsko komiko, plesom in številnimi gledališkimi triki v hitrem tempu popelje skozi doživetja in spremembe v odnosih med bratoma in prijateljico. Trije antični dramski liki se znajdejo v situacijah, ki so dobro znane tudi današnjim otrokom: na preizkušnji so bratovska zvestoba in prijateljstvo, prelomljene obljube, starševska kazen in nepremagljiva otroška radovednost.
Produkcija: Zavod Zofka in Hiša otrok in umetnosti
Za otroke od 6. leta dalje, 35′, 4 €/ 6€, obvezne rezervacije vstopnic

Ves svet je marmelada
2023-01-28 10:00 - 10:30
Gospodična Bazilika tudi v novi predstavi potuje po svetu in nabira sveže zgodbe. A tokrat vse ne gre po načrtu. Ko izstopi na postaji ugotovi, da je izgubila vso svojo prtljago! Nikjer ni njenih kovčkov, polnih lutk in zgodb, ni njenega dežnika in najhujše – ne najde svoje krave Liske. Ko izgubo prijavi na okencu za izgubljeno prtljago, jo tam pričaka velik lesen zaboj. Čeprav zatrjuje, da gre za pomoto, saj je na zaboju napis MARMELADA, jo vseeno premaga sladkosnedost. Ko zaboj končno odpre, v njem najde čudne stvari – vlak in železniško postajo, hišico, iz katere diši po krofih, lampijon, Margot in Friderika ter seveda marmelado. Bazilika kar na lepem pade v pravljični svet, ki ga je zapisal Peter Svetina v zgodbi Debela pekovka.
Produkcija: Pripovedno gledališče gdč. Bazilike in Hiša otrok in umetnosti
Za otroke od 4. leta dalje, 35′, 4 €/6 €, obvezne rezervacije vstopnic

Hišni Kavč festival
2023-01-31 18:00 - 2023-02-03 18:30
Tudi letos bo v dvorani Hiše otrok in umetnosti potekal Kavč festival.
Kavč festival 2023 bo potekal po celi Sloveniji in Trstu od 30. januarja do 5. februarja. Zavzel bo 150 nekonvencionalnih prizorišč v vseh večjih slovenskih mestih, kot tudi na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem MCLU, KD Matite in KUD Plavajoči Grad. Koprodukcija Hiša otrok in umetnosti.
Obvezne rezervacije brezplačnih vstopnic na spletni strani Kavč festivala

Gozdovilimo - odpovedano
2023-02-04 10:00 - 10:30
Pod zemljo, med prepletenimi koreninami, dan za nočjo marljivo garajo glive. Za svoje ljubo drevo skrbi Gozdovilčica, kadar se ravno ne občuduje v zrcalu ali ne prepira s Staro Grčo. Tako pod zemljo kot na svetlem v krošnji je vse v ravnovesju, dokler … dokler radovedna gliva Gufi ne odkrije, da obstaja še kaj drugega kot garanje. Vse se postavi na glavo, ko tudi glive začnejo zahtevati drevesne lepote zase. Bo drevo sploh še lahko dom vseh, ko Stara Grča zaradi gozdoviljenja sploh ne more več spati, ko jih napade plesen in se Gozdovilčici od panike skoraj meša, za povrh pa se bliskovito prikažejo še zagnani strupki. Bodo stvari šle tako daleč, da bo celo vsega vajena Stara Grča izgubila potrpljenje?
Produkcija: Društvo lutkovnih ustvarjalcev
Za otroke od 3. leta dalje, 40′, 4 €/6 €, obvezne rezervacije vstopnic

O belem mucku, ki je bil čisto črn
2023-02-04 10:00 - 10:30

Ples s soncem - razprodano
2023-02-08 10:00 - 10:30
Edinstveno giblano popotovanje RUMENE PIKE NA NEBU, ki je včasih čisto majhna, spet drugič ogromna krogla, enkrat nam njen odsev blešči v oči, spet tretjič se skriva za oblaki. Serija delavnic je namenjena mamicam z dojenčki, da s svojim Soncem izkusijo prve gibe ob zvokih, glasbi, pesmimi, risanjem, z različnimi prostorskimi estetikami, taktilnimi predmeti,… in na ta način preživijo kvaliteten čas s svojim dojenčkom. Ples naj bi v prvi vrsti nudil predvsem sprostitev, a spodbuja tudi ustvarjalnost, razvija osebnost in krepi pozitivno samopodobo.
Vsebinsko se bodo delavnice nanašale na izbrano tematiko – Sonce. Odkrivali bomo naše male sončke, raziskovali različne žarke v nas, kar nas bodo popeljalo na gibalno izkušnjo.
Delavnice vodi Ajda Tomazin, koreografija in oblikovalka, od nedavnega tudi mamica. Z delavnico želi predati svoje umetniške prakse v namen vzpostavljanja varnega, zanimivega in mamicam prijaznega prostora za gibalno izražanje.
Delavnice so namenjene umetniški izkušnji dojenčka in spremljevalca in niso namenjene za obravnavo gibalnega razvoja dojenčka.
Za otroke od 10 mesecev do 3 let , 35′, brezplačno ob slovenskem kulturnem prazniku, obvezne rezervacije vstopnic in copati

Prešerni kamišibaj - Zgodbe v sliki in besedi
2023-02-08 17:00 - 17:40
Kamišibaj gledališče je umetniška zvrst, ki prihaja iz Japonske. Izvajalec stoji ob malem lesenem odru, na katerem v slikah teče zgodba, ki jo ta pripoveduje. Slike prikazujejo pomembne dogodke v zgodbi podobno kot pri stripu. Izvirnost in mojstrstvo risanja ter sugestivnost pripovedovanja potegneta gledalca globoko v vrtinec dogodkov.
Ob slovenskem kulturnem prazniku bomo prisluhnili prešernim zgodbam in poeziji.
Program:
Program bo objavljen naknadno.
Za otroke od 3. leta dalje, 40′, brezplačno, obvezne rezervacije vstopnic

Žabec pozimi - razprodano
2023-02-11 10:00 - 10:30
Nekega jutra žabca preseneti sneg. Ne razume zakaj je vse pokrito z belo odejo, močno ga zebe, drsi mu na zaledenelem ribniku in ne more razumeti, zakaj se njegovi prijatelji tako veselijo drsanja in kepanja. Ko skoraj zmrne v snegu, pa mu prijatelji priskočijo na pomoč …
Po lutkovni uspešnici Zaljubljeni žabec iz bogate zbirke kratkih zgodb Maxa Velthuijsa, prihaja na lutkovni oder zgodba z novimi preizkušnjami za naše junake, ki bogatijo vezi med njimi.
Produkcija: Lutkovno gledališče Fru-Fru in Hiša otrok in umetnosti
Za otroke od 2. leta dalje, 30′, 4 €/6 €, obvezne rezervacije vstopnic

Srce in popek
2023-02-18 11:30 - 12:15

Od kapljice do oceana - razprodano
2023-02-25 16:00 - 16:45
Na začetku je veliko majhnih kapljic, ki domujejo v oblaku. V daljavi zagledamo še dve kapljici, Žibi in Tabi, ki lebdita v zraku. Kmalu se pridružita drugim v oblaku, ki pa postane pretesen za vse, zasliši se grmenje in Žibi in Tabi poletita iz oblaka. Pristaneta na zemlji, kjer je vse drugačno, kot na nebu. Tako se odpravita na razburljivo kapljično pot. S sabo povabita tudi druge kapljice iz oblaka. Ko jih je čedalje več, postanejo potoček, se lovijo med kamenčki in ustvarjajo vrtince. Potoček preraste v reko, ta pa se izlije v ocean. Tam je še več kapljic kot na oblaku! Vendar jih med igranjem tako lepo greje sonce, da ponovno postajajo vse lažje in jih nese nazaj gor, nazaj proti nebu. Tako se njihovo potovanje lahko začne znova.
Interaktivna predstava združuje umetnost z znanostjo. Najmlajši tako preko prvin sodobnega plesa spoznajo vodni krog in zaplešejo skupaj s kapljicama, saj jih predstava preko igre spodbuja k ustvarjalnemu gibu.
Produkcija: Hiša otrok in umetnosti in Odprti predali, predstava poteka v sklopu festivala Gibanica Fringe
Za otroke od 3. leta dalje, 45′, 4 €/6 €, obvezne rezervacije vstopnic in copati
